தமிழக முதல்வர் எடப்பாடி பழனிச்சாமியை மாற்ற வேண்டும் என தமிழக ஆளுநரை சந்தித்து கடந்த ஆண்டு தினகரன் ஆதரவாளர்கள் கடிதம் அளித்தனர். இதனை தொடர்ந்து 18 எம்.எல்.ஏகளையும் தகுதி நீக்கம் செய்து சபாநாயகர் உத்தரவிட்டார். இந்த உத்தரவை ரத்து செய்ய கோரி தொடர்ந்த மனுவை விசாரித்த தலைமை நீதிபதி தலைமையிலான முதல் அமர்வு மாறுபட்ட தீர்ப்பை அளித்தது. இதனையடுத்து வழக்கை மூன்றாவது நீதிபதி எம்.சத்தியநாராயணன் விசாரிப்பார் என உத்தரவிடப்பட்டது. இந்நிலையில், இன்று நீதிபதி எம்.சத்தியநாராயணன் முன்பு விசாரணைக்கு வந்தது.